b'\n_START_ARTICLE_\nKuivakkokasvi\n_START_PARAGRAPH_\nKuivakkokasvi eli kserofyytti on kasvi joka on rakenteellisilta (kseromorfinen) ja fysiologisilta ominaisuuksiltaan sopeutunut selviytym\xc3\xa4\xc3\xa4n kuivalla kasvupaikalla.\n_START_SECTION_\nKserofyyttien ymp\xc3\xa4rist\xc3\xb6t\n_START_PARAGRAPH_\nKserofyyttej\xc3\xa4 esiintyy kaikenlaisissa ymp\xc3\xa4rist\xc3\xb6ss\xc3\xa4 \xe2\x80\x93 ei vain niiss\xc3\xa4 mitk\xc3\xa4 n\xc3\xa4ytt\xc3\xa4v\xc3\xa4t kuivilta. Aavikoilla on kaktuksilla ja mehikasveilla eli sukkulenteilla joilla on rakenteessa muutoksia joiden avulla ne kest\xc3\xa4v\xc3\xa4t kuivuutta kuivien jaksojen aikana._NEWLINE_Ananaskasvit ovat p\xc3\xa4\xc3\xa4llyskasveja eli epifyyttej\xc3\xa4 joita l\xc3\xb6ytyy sademetsist\xc3\xa4. Ne ovat yht\xc3\xa4 lailla kserofyyttej\xc3\xa4. Niiden kasvuymp\xc3\xa4rist\xc3\xb6 puiden latvuksissa on kuiva ja kuuma. Sateen tuoma vesi valuu alas kasvien ulottumattomiin ja auringon paahde on jatkuvaa koska varjoja ei juurikaan ole. L\xc3\xa4mp\xc3\xb6tila siell\xc3\xa4 saattaa olla yli 30\xc2\xa0\xc2\xb0C ja ilmankosteus alle 60\xc2\xa0%._NEWLINE_Useilla kasveilla jotka el\xc3\xa4v\xc3\xa4t arktisilla alueilla on my\xc3\xb6s kserofyyttisi\xc3\xa4 ominaisuuksia, koska vesi on pitk\xc3\xa4n aikaa j\xc3\xa4\xc3\xa4ss\xc3\xa4. Kserofyyttej\xc3\xa4 on my\xc3\xb6s hiekkarannoilla, kivisill\xc3\xa4 rannikoilla sek\xc3\xa4 hiekkadyyneill\xc3\xa4._NEWLINE_Kserofyytin ominaisuuksia ovat veden v\xc3\xa4h\xc3\xa4inen haihduttaminen, mutta samalla mahdollisimman suuren vesim\xc3\xa4\xc3\xa4r\xc3\xa4n s\xc3\xa4ilytt\xc3\xa4minen. Kserofyytin vastakohtana ovat kosteikkokasvit eli hydrofyytit joiden pit\xc3\xa4\xc3\xa4 p\xc3\xa4\xc3\xa4st\xc3\xa4 eroon liiasta vedest\xc3\xa4.'